## ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

 **ΠΡΟΣ ΤΗΝ:**

Ανεξάρτητη Αρχή Δημοσίων Εσόδων

 Γενική Διεύθυνση Οικονομικών Υπηρεσιών

 Διεύθυνση Προμηθειών, Διαχείρισης Υλικού και Κτιριακών Υποδομών

Τμήμα Προμηθειών

**ΟΙΚΟΝΟΜΙΚΗ ΠΡΟΣΦΟΡΑ ΓΙΑ ΤΗΝ ΠΑΡΟΧΗ**

**ΜΕΤΑΦΟΡΙΚΩΝ ΥΠΗΡΕΣΙΩΝ ΓΡΑΦΕΙΑΚΟΥ ΕΞΟΠΛΙΣΜΟΥ**

**ΚΑΙ ΥΛΙΚΩΝ ΣΕ ΔΙΑΦΟΡΕΣ ΥΠΗΡΕΣΙΕΣ ΤΗΣ Α.Α.Δ.Ε.**

|  |
| --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** |
| **ΕΠΩΝΥΜΙΑ:** |  |
| **Δ/ΝΣΗ, ΤΚ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ΦΑΞ/E-MAIL:** |  |
| **Α.Φ.Μ./Δ.Ο.Υ.:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ. (ΝΟΜΙΜΟΥ ΕΚΠΡΟΣΩΠΟΥ)** |  |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ:** |  |

Ο υπογράφων *(Όνομα- Επώνυμο- Πατρώνυμο-Α.Δ.Τ.)\** με την ιδιότητα του νομίμου εκπροσώπου του ανωτέρω ……………………. προσώπου και αναφορικά με τον ηλεκτρονικό ανοιχτό διαγωνισμό για την παροχή μεταφορικών υπηρεσιών γραφειακού εξοπλισμού και υλικών σε διάφορες Υπηρεσίες της Α.Α.Δ.Ε., όπως αυτή περιγράφεται στην με αρ. πρωτ. …………………………………………………… (ΑΔΑΜ: ………………………….………..) διακήρυξη, υποβάλλω την παρακάτω προσφορά:

|  |
| --- |
| **ΑΝΑΛΥΤΙΚΟΣ ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **ΕΙΔΟΣ ΧΡΕΩΣΗΣ** | **ΤΙΜΗ ΧΩΡΙΣ Φ.Π.Α (Ρ)** | **ΣΥΝΤΕΛΕΣΤΗΣ ΒΑΡΥΤΗΤΑΣ** | **ΣΤΑΘΜΙΣΜΕΝΗ ΤΙΜΗ** |
| **Αριθμητικώς** | **Συντελεστής Βαρύτητας για κάθε είδος χρέωσης Σ.Β.i για i= 1, 2, …, 9** | **Συντελεστής Βαρύτητας (Σ.Β.i) Χ Τιμή χωρίς Φ.Π.Α. (Pi): Σ.Β.i Χ Ρi για i= 1, 2, …,9** |
| **Ρ1** | **ΧΡΕΩΣΗ ΑΝΑ ΩΡΑ ΑΝΥΨΩΤΙΚΟΥ - ΑΝΑΒΑΤΟΡΙΟΥ** |    | **0,05** |  |
| **Ρ2** | **ΧΡΕΩΣΗ ΑΝΑ ΩΡΑ ΓΙΑ ΧΡΗΣΗ ΓΕΡΑΝΟΦΟΡΟΥ ΟΧΗΜΑΤΟΣ** |    | **0,05** |  |
| **Ρ3** | **ΧΡΕΩΣΗ ΑΝΑ ΕΡΓΑΤΟΩΡΑ ΓΙΑ ΑΠΟΣΥΝΑΡΜΟΛΟΓΗΣΗ, ΣΥΝΑΡΜΟΛΟΓΗΣΗ, ΣΥΣΚΕΥΑΣΙΑ ΚΑΙ ΜΕΤΑΦΟΡΑ ΑΠΟ ΕΞΕΙΔΙΚΕΥΜΕΝΟ ΠΡΟΣΩΠΙΚΟ (εξαιρουμένων των γενικών εργατών – φορτοεκφορτωτών)** |    | **0,20** |  |
| **Ρ4** | **ΧΡΕΩΣΗ ΑΝΑ ΕΡΓΑΤΟΩΡΑ ΓΙΑ ΣΥΝΑΡΜΟΛΟΓΗΣΗ-ΑΠΟΣΥΝΑΡΜΟΛΟΓΗΣΗ ΡΑΦΙΩΝ ΤΥΠΟΥ DEXION ΚΑΙ ΣΥΝΑΦΩΝ ΕΡΓΑΣΙΩΝ ΑΠΟ ΕΞΕΙΔΙΚΕΥΜΕΝΟ ΠΡΟΣΩΠΙΚΟ (εξαιρουμένων των γενικών εργατών-φορτοεκφορτωτών)** |  | **0,20** |  |
| **Ρ5** | **ΧΡΕΩΣΗ ΑΝΑ ΕΡΓΑΤΟΩΡΑ ΓΙΑ ΑΠΟΣΥΝΑΡΜΟΛΟΓΗΣΗ, ΣΥΝΑΡΜΟΛΟΓΗΣΗ, ΣΥΣΚΕΥΑΣΙΑ ΚΑΙ ΜΕΤΑΦΟΡΑ ΑΠΟ ΕΞΕΙΔΙΕΥΜΕΝΟ ΠΡΟΣΩΠΙΚΟ (εξαιρουμένων των γενικών εργατών – φορτοεκφορτωτών) ΠΕΡΑΝ ΤΟΥ ΚΑΝΟΝΙΚΟΥ ΩΡΑΡΙΟΥ, ΜΗ ΕΡΓΑΣΙΜΕΣ ΗΜΕΡΕΣ, ΕΞΑΙΡΕΣΙΜΕΣ, ΝΥΧΤΕΡΙΝΕΣ ΚΑΙ ΑΡΓΙΕΣ** |  | **0,10** |  |
| **Ρ6** | **ΧΡΕΩΣΗ ΑΝΑ ΕΡΓΑΤΟΩΡΑ ΓΙΑ ΣΥΝΑΡΜΟΛΟΓΗΣΗ-ΑΠΟΣΥΝΑΡΜΟΛΟΓΗΣΗ ΡΑΦΙΩΝ ΤΥΠΟΥ DEXION ΚΑΙ ΣΥΝΑΦΩΝ ΕΡΓΑΣΙΩΝ ΑΠΟ ΕΞΕΙΔΙΚΕΥΜΕΝΟ ΠΡΟΣΩΠΙΚΟ (εξαιρουμένων των γενικών εργατών-φορτοεκφορτωτών) ΠΕΡΑΝ ΤΟΥ ΚΑΝΟΝΙΚΟΥ ΩΡΑΡΙΟΥ, ΜΗ ΕΡΓΑΣΙΜΕΣ ΗΜΕΡΕΣ, ΕΞΑΙΡΕΣΙΜΕΣ, ΝΥΧΤΕΡΙΝΕΣ ΚΑΙ ΑΡΓΙΕΣ** |  | **0,10** |  |
| **Ρ7** | **ΤΙΜΗ ΑΝΑ ΔΡΟΜΟΛΟΓΙΟ ΕΝΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. ≥ 10 m3** |  | **0,10** |  |
| **Ρ8** | **ΤΙΜΗ ΑΝΑ ΔΡΟΜΟΛΟΓΙΟ ΕΝΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. 10 – 20 m3** |    | **0,10** |  |
| **Ρ9** | **ΤΙΜΗ ΑΝΑ ΔΡΟΜΟΛΟΓΙΟ ΕΝΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. 20 – 30 m3** |    | **0,05** |  |
| **Ρ10** | **ΤΙΜΗ ΑΝΑ ΔΡΟΜΟΛΟΓΙΟ ΕΝΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ.ΑΝΩ ΤΩΝ 30 m3** |    | **0,04** |  |
| **Ρ11** | **ΤΙΜΗ ΑΝΑ ΧΙΛΙΟΜΕΤΡΟ ΕΚΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. ≥ 10 m3** |  | **0,0045** |  |
| **Ρ12** | **ΤΙΜΗ ΑΝΑ ΧΙΛΙΟΜΕΤΡΟ ΕΚΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. 10 – 20 m3** |    | **0,0035** |  |
| **Ρ13** | **ΤΙΜΗ ΑΝΑ ΧΙΛΙΟΜΕΤΡΟ ΕΚΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. 20 – 30 m3** |    | **0,0011** |  |
| **Ρ14** | **ΤΙΜΗ ΑΝΑ ΧΙΛΙΟΜΕΤΡΟ ΕΚΤΟΣ ΑΤΤΙΚΗΣ ΜΕ ΜΕΤΑΦΟΡΙΚΟ ΜΕΣΟ Ω.Φ. ΑΝΩ ΤΩΝ 30 m3** |    | **0,0009** |  |
| **ΓΕΝΙΚΟ ΣΥΝΟΛΟ** |  |  | **1,0** | **Συνολική Τιμή Ρ = Σ.Β1(Ρ1) + Σ.Β2(Ρ2) + Σ.Β.3(Ρ3) + Σ.Β.4(Ρ4) +Σ.Β.5(Ρ5) + Σ.Β.6(Ρ6) +Σ.Β.7(Ρ7) + Σ.Β.8(Ρ8) + Σ.Β.9(Ρ9) + Σ.Β.10(Ρ10) + Σ.Β.11(Ρ11) + Σ.Β.12(Ρ12) + Σ.Β.13(Ρ13) + Σ.Β.14(Ρ14)** |

Σε περίπτωση που κληθούμε, στα πλαίσια εκτέλεσης της σύμβασης, να συναρμολογήσουμε/αποσυναρμολογήσουμε ράφια τύπου dexion, ντουλάπες, ερμάρια κλπ και απαιτηθεί, για την ολοκλήρωση αυτών, να προμηθευτούμε υλικά ή/και αναλώσιμα (όπως πχ βίδες, παξιμάδια, γωνίες σύνδεσης κλπ), θα προσκομίσουμε το σχετικό τιμολόγιο αγοράς αυτών μαζί με τα υπόλοιπα δικαιολογητικά δαπάνης.

Το προσωπικό που θα απασχοληθεί θα είναι εξειδικευμένο και όχι ειδικότητας γενικών εργατών-φορτοεκφορτωτών. Η εξειδίκευση αφορά τόσο για την συναρμολόγηση-αποσυναρμολόγηση, συσκευασία και μεταφορά όσο και τη συναρμολόγηση-αποσυναρμολόγηση ραφιών τύπου Dexion και συναφών εργασιών.

Αποκλείεται η χρήση ενδιαμέσων μεταφορέων («φορτωταξί») και η μεταφορά του γραφειακού εξοπλισμού και των υλικών θα γίνει αποκλειστικά με ίδια, κλειστού τύπου, μέσα για τη διασφάλιση του προς μεταφορά γραφειακού εξοπλισμού, αρχειακού υλικού και λοιπών υλικών. Επιπρόσθετα, τα δρομολόγια που θα εκτελούν τις μεταφορές θα περιέχουν μόνο φορτία (εξοπλισμό και αρχεία) της Αναθέτουσας αρχής και κανενός άλλου πελάτη του μεταφορέα (αποκλεισμός “groupage” φορτίων). Δεν θα πραγματοποιηθούν ενδιάμεσες φορτώσεις. Τα φορτηγά μετά την αναχώρησή τους από το σημείο φόρτωσης θα φθάνουν «απ’ ευθείας» στο σημείο εκφόρτωσης (σημείο άφιξης) χωρίς ενδιάμεσες παρακάμψεις ή μεταφορτώσεις. Τα φορτηγά που μεταφέρουν εξοπλισμό θα φορτώνονται με τέτοιο τρόπο ώστε να μην υπάρχουν κενά πέραν αυτών που δεν μπορούν να «καλυφθούν».

Αναφορικά με τα απαιτούμενα υλικά για την συσκευασία και την ασφαλή μεταφορά (κιβώτια, ταινία, φούσκες συσκευασίας κλπ) θα διατεθούν από εμάς και μας επιβαρύνουν. Τα ανωτέρω υλικά μετά την επανατοποθέτηση αρχείων και εξοπλισμού στις τελικές τους θέσεις στο σημείο άφιξης, θα απομακρύνονται από αυτό με μέριμνα και ευθύνη μας.

Περιλαμβάνεται ο εγκιβωτισμός του αρχειακού υλικού με προσοχή, σε χάρτινα κιβώτια που θα κλειστούν με ταινία. Επιπλέον, θα συσκευάζονται κατάλληλα και με ασφάλεια τα μεταφερόμενα είδη που χρήζουν ειδικής συσκευασίας καθώς και τα είδη που θα του υποδείξει η Αναθέτουσα Αρχή. Τα αρχεία θα συσκευάζονται σε χαρτοκιβώτια μας και θα επανατοποθετούνται (αφού αποσυσκευασθούν στο σημείο άφιξης) στις ακριβείς θέσεις (σε ράφια βιβλιοθηκών κλπ) που θα υποδεικνύονται από εξουσιοδοτημένα άτομα της Ανεξάρτητης Αρχής Δημοσίων Εσόδων.

Η όλη εργασία συσκευασίας, μεταφοράς, αποσυσκευασίας και τοποθέτησης των αρχείων στις τελικές τους θέσεις, θα γίνεται με ιδιαίτερη προσοχή ώστε να μην προκληθεί καμία φθορά ή ζημιά σε αυτά. Τα κιβώτια με το αρχειακό υλικό θα φορτώνονται με προσοχή σε κατάλληλο μέσο μεταφοράς μας, το οποίο θα κλειδώνει. Τα φορτηγά θα ανοίγονται παρουσία υπαλλήλου της Ανεξάρτητης Αρχής Δημοσίων Εσόδων, τα κιβώτια θα μεταφέρονται με προσοχή στον προορισμό τους και θα τοποθετούνται σε χώρο που θα υποδείξει ο εντολέας..

Σε περίπτωση που κληθούμε να παρέχουμε μεταφορικές υπηρεσίες εκτός Περιφέρειας Αττικής στις οποίες ο τόπος αποστολής ή ο τόπος προορισμού ή και ο τόπος αποστολής και ο τόπος προορισμού είναι νησιωτική περιοχή, οι χρεώσεις δεν θα περιλαμβάνουν χιλιομετρική αποζημίωση, αλλά χρέωση ενός (1) δρομολογίου, χρέωση ναύλων ή σχετικών κομίστρων (τόσο για το φορτίο όσο και για τον οδηγό και λοιπούς εργαζόμενους) και χρέωση εργατοώρας. Τα ανωτέρω δικαιολογητικά θα τα προσκομίσουμε στην Αναθέτουσα Αρχή. Η χρέωση των ναύλων και των σχετικών κομίστρων περιλαμβάνουν όλα όσα απαιτούνται για την μετάβαση στον τόπο αποστολής ή/και στον τόπο προορισμού, συμπεριλαμβανομένου και των ενδιάμεσων λιμένων στην περίπτωση που δεν υπάρχει άμεση διασύνδεσή τους.

Σε περίπτωση που λόγω όγκου και φόρτου μεταφοράς γραφειακού εξοπλισμού και υλικών, στα πλαίσια εκτέλεσης εντολής μεταφοράς εκτός Περιφέρειας Αττικής (τόσο σε χερσαία όσο και σε θαλάσσια μεταφορά), απαιτηθεί να παράσχουμε τις υπηρεσίες μας πέραν της μιας (1) ημέρας, θα προσκομίσουμε στην Αναθέτουσα Αρχή τιμολόγια ξενοδοχείων και καταλυμάτων ως ημερήσιας αποζημίωσης (διανυκτέρευσης) των υπαλλήλων ή/και των προστιθέντων μας. Το δε ανώτατο όριο ημερήσιας αποζημίωσης (διανυκτέρευσης) ανά εργαζόμενο ορίζεται σε τριάντα ευρώ (30,00€). Η χρέωση της συγκεκριμένης εντολής μεταφοράς θα προκύπτει από τον πραγματικό χρόνο απασχόλησης του προσωπικού μας στον τόπο αποστολής και στον τόπο προορισμού (σύμφωνα με τις σχετικές βεβαιώσεις των Υπηρεσιών της Α.Α.Δ.Ε.) και της ημερήσιας αποζημίωσης (διανυκτέρευσης) του εργατικού δυναμικού μας.

Σε κάθε περίπτωση η συνολική χρέωση των παρεχόμενων μεταφορικών υπηρεσιών μας δεν θα υπερβεί το προϋπολογισθέν ποσό της σύμβασης, ήτοι το ποσό των 155.200,00€. Στο ανωτέρω ποσό συμπεριλαμβάνονται και τα έξοδα των ναύλων, κομίστρων και λοιπών εισιτηρίων στις θαλάσσιες μεταφορές, των εξόδων για την προμήθεια υλικών ή/και αναλωσίμων για την ολοκλήρωση συναρμολόγησης/αποσυναρμολόγησης ραφιών τύπου dexion, ντουλαπών, ερμαρίων κλπ και των εξόδων ημερήσιας αποζημίωσης (διανυκτέρευσης) του προσωπικού μας.

Η παρούσα οικονομική προσφορά ισχύει μέχρι και δώδεκα (12) μήνες από την επόμενη της διενέργειας του διαγωνισμού.

Αφού έλαβα γνώση των όρων της με αρ. πρωτ. …………………………………………………… (ΑΔΑΜ: ………………………….………..) διακήρυξης για την παροχή μεταφορικών υπηρεσιών γραφειακού εξοπλισμού και υλικών σε διάφορες Υπηρεσίες της Α.Α.Δ.Ε., δηλώνω ότι τους αποδέχομαι πλήρως και χωρίς επιφύλαξη.

|  |  |  |
| --- | --- | --- |
| **Ημερομηνία: …………………….** |  | **Για τον υποψήφιο ανάδοχο***Σφραγίδα/ Υπογραφή*(Ονοματεπώνυμο Εκπροσώπου) |

\*Προσαρμόζεται κατά περίπτωση: 1) Σε περίπτωση φυσικού προσώπου: «Ο υπογράφων (*Όνομα- Επώνυμο- Πατρώνυμο-Α.Δ.Τ*.) και αναφορικά με τον ηλεκτρονικό ανοιχτό διαγωνισμό για την παροχή μεταφορικών υπηρεσιών γραφειακού εξοπλισμού και υλικών σε διάφορες Υπηρεσίες της Α.Α.Δ.Ε. […]». 2) Σε περίπτωση ένωσης κλπ: «Οι υπογράφοντες 1. *(Όνομα- Επώνυμο- Πατρώνυμο-Α.Δ.Τ.), 2. (.), 3. (.) […]* με την ιδιότητα μας ως νόμιμων εκπροσώπων των νομικών προσώπων: 1. *(Επωνυμία και νομική μορφή, έδρα, ΑΦ.Μ.- Δ.Ο.Υ.), 2. (.), 3. (.)* […], που δυνάμει του από [….] συμφωνητικού συνέστησαν ένωση για τη συμμετοχή τους στον ηλεκτρονικό ανοιχτό διαγωνισμό για την παροχή μεταφορικών υπηρεσιών γραφειακού εξοπλισμού και υλικών σε διάφορες Υπηρεσίες της Α.Α.Δ.Ε., όπως αυτή περιγράφεται στην με αρ. πρωτ. …………………………………………………… διακήρυξης, υποβάλλουμε την παρακάτω προσφορά: […]»